Alle landboumiddels wat na Suid-Afrika ingevoer, of in Suid-Afrika vervaardig, geproduseer of verkoop word, moet by die Registrateur, Wet 36 van 1947 geregistreer wees. Landboumiddels sluit plaagdoders, insekdoders, swamdoders, onkruiddoders, plantgroeireguleerders, ontblaarders, uitdroogmiddels en peulgewas-entstowwe in.
n Buitelandse maatskappy mag nie om registrasie in Suid-Afrika aansoek doen nie. Slegs 'n plaaslik geregistreerde maatskappy, 'n Suid-Afrikaanse burger of 'n regsliggaam wat in Suid-Afrika geregistreer is, mag om die registrasie van 'n landboumiddel aansoek doen.
Die Registrateur, Wet 36 van 1947 moet skriftelik in kennis gestel word van die voorneme om dié proewe te doen wat vir die registrasie van 'n landboumiddel nodig is, sodat hy of sy die middel se uitwerking kan bestudeer.
Die Registrateur mag verdere inligting aanvra om vas te stel of die middel aanvaarbaar is met inagneming van die openbare belang, sy geskiktheid en biologiese doeltreffendheid.
Laai die elektroniese aansoekvorm af en vul dit volledig in. Waar nodig, kan die gevraagde inligting as afsonderlike, genommerde bylaes ingedien word.
die aansoekvorm, in drievoud, met 'n verduidelikende dekbrief daarby die konsepetiket, in drievoud die voorgeskrewe registrasiefooi een afskrif van die ondersteunende studies.
Lys I en Lys II word gebruik as kontrolelyste en as 'n indeks om seker te maak dat die aansoeker al die data wat ter sake is, verskaf het.
plek van binnekoms dosis proefprotokol plek waar proewe sal plaasvind aktiewe bestanddele enige ander inligting wat die Registrateur mag aanvra hoeveelheid wat ingevoer gaan word.
Onvolledige aansoeke sal aan die aansoeker terugbesorg word, en daar sal geen verantwoordelikheid vir enige ongerief aanvaar word nie.
Die beoordeling van 'n nuwe aktiewe bestanddeel kan tot een jaar lank duur. Aansoeke om nuwe eindgebruike van formulerings word gewoonlik binne ses maande verwerk.
Die kantoor van die Registrateur stuur jaarliks hernuwingsbriewe en aansoekvorms aan alle registrasiehouers.